Truex debuterte i Busch Series i 2001 på Dover International Speedway, bak rattet i farens bil #56, XST Paintable Silicon Chevy. Han startet som nummer 19, men kom i mål som nummer 38 etter en kollisjon tidlig i løpet. I 2002 kjørte Truex et løp for Phoenix Racing på New Hampshire International Speedway, hvor han startet som nummer 13 og gikk i mål som nummer 29. Han kjørte ytterligere tre løp den sesongen for faren, og hans beste løp var på Dover, som nummer 7.